La Reine Margot

La Reine Margot estas franc-ital-germana historia drama filmo de 1994, reĝisorita de Patrice Chéreau, laŭ scenaro kunverkita de li kun Danièle Thompson, bazita sur la samnoma romano de Alexandre Dumas kiu rakontas la vivon kaj tragedion de la reĝino de Navaro nome Marguerite de Valois. La ĉefan rolulon ludis la franca aktorino Isabelle Adjani, kaj aliaj gravaj geaktoroj estas Daniel Auteuil, Jean-Hugues Anglade, Vincent Perez kaj Virna Lisi. 

Intrigo

Isabelle Adjani estas Marguerite de Valois, konata historie kiel Margot, filino de la mortinta reĝo de Francio Henriko la 2-a kaj Katerino de Mediĉo (Virna Lisi), katolika povomanipulistino. Kvankam Margot dekomence ne rajtas reĝiniĝi pro la Salfranka leĝo, ŝia geedziĝo kun protestanta princo, kio okazas fine de la 16-a jarcento, havigas oportunon de religia repaciĝo dum la regado de ŝia frato, la neŭroza kaj hipokondria reĝo Karlo la 9-a (Jean-Hugues Anglade), en epoko en kiu la katolikoj disputis la kontrolon de la lando kontraŭ la protestantoj de Francio (hugenotoj). Katerino montriĝas bonvolema kun la protestantoj, kaj permesas la edzinigon de Margot al Henriko la 4-a de Navaro (Daniel Auteuil) elstara hugenoto, sed samtempe, komplotas por la realigo nur kelkajn tagojn post la nupto de la masakro kiu estos konata kiel Masakro de la Sankta-Bartolomeo, de 1572, en kiu oni murdis milojn da protestantoj, kiuj fidis pro la ŝajna repaciĝo. La geedzecon oni plenumas, sed Margot, ne amas Henrikon, kaj startigas pasian amaferon kun soldato La Môle (Vincent Perez), kiu estas riĉa protestanto. Sekvas nombraj venenmurdoj, pro la kortegaj komplotoj ĉefe fare de la malica reĝino Katerino por ke ŝia filo kaj frato de Margot, la estonta Henriko la 3-a de Francio (Pascal Greggory) surtroniĝu, kio minacas la vivojn de La Môle, Margot kaj Henriko. 

Geaktoraro kaj roluloj

 Isabelle Adjani kiel Marguerite de Valois, "Reĝino Margot"
 Daniel Auteuil kiel Henriko de Bourbon, estonta Henriko la 4-a
 Jean-Hugues Anglade kiel Karlo la 9-a
 Vincent Perez kiel La Môle
 Virna Lisi kiel Katerino de Mediĉo
 Dominique Blanc kiel Henriette de Nevers
 Pascal Greggory kiel Henriko, Duko de Anjou, posta Henriko la 3-a
 Claudio Amendola kiel Coconnas
 Miguel Bosé kiel Henriko la 1-a, Duko de Guise
 Asia Argento kiel Charlotte de Sauve
 Julien Rassam kiel François, Duko def Alençon
 Thomas Kretschmann kiel Nançay
 Jean-Claude Brialy kiel Admiralo Coligny
 Jean-Philippe Écoffey kiel Condé
 Johan Leysen kiel Maurevel
 Laure Marsac kiel Antoinette
 Barbet Schroeder kiel konsilisto
 Otto Tausig kiel Mendès
 Bruno Todeschini kiel Armagnac
 Bernard Verley kiel la kardinalo
 Valeria Bruni Tedeschi kiel kortegano
 Hélène de Fougerolles kiel kortegano
 Grégoire Colin kiel juna Egg
 Jean Douchet kiel la episkopo
 Julie-Anne Roth kiel kuiristino
 Nicolas Vaude kiel protestanto

Referencoj



Kategorio:Francaj dramaj filmoj
Kategorio:Biografiaj filmoj
Kategorio:Historiaj filmoj
Kategorio:Germanaj filmoj
Kategorio:Filmoj aperintaj en 1994
Kategorio:Protestantoj
Kategorio:Adulto en fikcio
Kategorio:Filmoj pri adultoj
Kategorio:Miramax